**NAVODILO PREISKOVANCEM PRED ODVZEMOM KRVI**

Da bodo naši laboratorijski rezultati odražali vaše zdravstveno stanje, vas prosimo, da se držite naših navodil.

* Dan pred odvzemom krvi se priporoča, da preiskovanec ne izvaja težjih fizičnih naporov in večjih fizičnih aktivnosti.
* Za večino preiskav morate biti pred odvzemom **tešči**, saj v nasprotnem primeru rezultati preiskav niso pravilni. **Vsaj 12 ur** pred odvzemom **ne jejte nobene hrane**. Zjutraj ne pijte kave oz. ostalih pijač (čaj, sok,…). Pijte vodo v običajnih količinah.
* Odvzem krvi za **biokemične preiskave** se vrši **do 10. ure zjutraj**. Koncentracije analitov se ciklično spreminja tekom dneva. Vrednosti so najbolj stabilne do 10. ure zjutraj na tešče in tudi referenčne vrednosti so določene pod temi pogoji.
* Pred odvzemom krvi priporočamo vsaj 10 minut počitka. Psihični stres vpliva na spremembo koncentracije nekaterih analitov.
* Obvezno povejte, če ste na antikoagulantni terapiji.
* Preiskovanec pred odvzemom obvesti laboratorijskega delavca o morebitni dieti in uživanju zdravil. Če zdravnik ni dal drugačnih navodil, naj preiskovanec vzame zdravila po odvzemu krvi.
* Upoštevajte navodila, ki ste jih dobili od svojega zdravnika.

**Postopek oddaje napotnic:**

* Laboratorijskemu delavcu na sprejemu (okencu) oddajte pravilno izpolnjene laboratorijske napotnice in zdravstveno kartico. Prosimo, da ne odlagate laboratorijskih napotnic na polico in počakate na laboratorijskega delavca. Spoštujte polje zasebnosti in k okencu postopajte eden po eden.
* V čakalnici počakajte na poziv za oddajo urina oz. za odvzem krvi. Prosimo, upoštevajte vrstni red.
* Samoplačniki ne potrebujejo napotnic, za izvedbo želenih preiskav se dogovorijo na sprejemnem mestu laboratorija.